[bookmark: _Ref265233682]APSTIPRINĀTS
Iepirkuma komisijas
2022. gada 00.oktobra sēdē
protokols Nr. RD IP 2022/72-1
[bookmark: _Hlk152854324]4. pielikums

Līgums Nr. 10-06/2026/_____
[bookmark: _Hlk235535699]Par transportlīdzekļu mazgāšanu un tīrīšanu

Jelgavā,		Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.


SIA „Jelgavas nekustamā īpašuma pārvalde”, reģistrācijas Nr.43603011548, juridiskā adrese Pulkveža Brieža iela 26, Jelgava, LV-3007, kuru uz statūtu pamata pārstāv valdes loceklis Jānis Audzēvičs (turpmāk – Pasūtītājs), no vienas puses, un
Sabiedrība ar ierobežotu atbildību _____________, reģistrācijas Nr. ________, kuru uz statūtu pamata pārstāv valdes loceklis ___________ (turpmāk – Izpildītājs) no otras puses, 
turpmāk abi kopā saukti Puses un katrs atsevišķi – Puse, pamatojoties uz iepirkuma “Transportlīdzekļu mazgāšana un tīrīšana”, identifikācijas Nr. SIA”JNĪP” 2026/42. (turpmāk – Iepirkums) rezultātiem un Izpildītāja iesniegto piedāvājumu iepirkumā (turpmāk – Piedāvājums), noslēdz šādu iepirkuma līgumu (turpmāk – Līgums):

1. Līguma priekšmets
1.1. Pasūtītājs uzdod un Izpildītājs apņemas par atlīdzību veikt transportlīdzekļu mazgāšanu un tīrīšanu, turpmāk – Pakalpojums.
1.2. Pakalpojuma izpildē jāievēro Tehnisko specifikāciju (1.pielikums) nosacījumi, Izpildītāja Piedāvājumu, t.sk., Pakalpojumu izcenojumu sarakstu (2.pielikums), un attiecināmo normatīvo aktu prasības. 

2. Līgumcena un norēķinu kārtība
2.1. [bookmark: _Hlk152860530][bookmark: _Hlk152860391]Līgumcena bez pievienotās vērtības nodokļa (PVN) ir 41 999 euro (četrdesmit viens tūkstoti deviņi simti deviņdesmit deviņi euro), PVN 21% ir 8 819,79 euro (astoņi tūkstoši astoņi simti deviņpadsmit euro, 79 centi), kas kopā ir Līguma summa 50 818,79 euro (piecdesmit tūkstoši astoņi simti astoņpadsmit euro, 79 centi). 
2.2. Samaksu Pasūtītājs veic, saskaņā ar Izpildītāja Piedāvājuma Pakalpojumu izcenojumu sarakstā noteiktajām vienību cenām, par faktiski izpildītajiem Pakalpojuma apjomiem, pārskaitot naudu Izpildītāja norādītajā kredītiestādes kontā 10 (desmit) darbdienu laikā pēc rēķina saņemšanas. Pasūtītājam nav pienākums apgūt Līgumcenu pilnā apmērā.
2.3. Rēķinu Izpildītājs iesniedz pēc Pakalpojuma pieņemšanas-nodošanas akta abpusējas parakstīšanas.
2.4. Ja Izpildītājs rēķinus sagatavo elektroniski, ievērojot normatīvajos aktos noteiktās prasības, tad elektroniski sagatavots rēķins uzskatāms par saistošu Pasūtītājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta Pasūtītājam uz e-pasta adresi info@jnip.lv  Izpildītājs rēķinu var uzskatīt par saņemtu pēc Pasūtītāja apstiprinājuma saņemšanas.
2.5. Pakalpojuma cenā ietilpst visi Izpildītāja izdevumi, kas saistīti ar Pakalpojuma izpildi, visi spēkā esošie valsts un pašvaldību nodokļi (izņemot PVN), nodevas, speciālistu atalgojums, paredzamie sadārdzinājumi, kā arī citas izmaksas un izdevumi, kas Izpildītājam var rasties Līguma darbības laikā.
2.6. Izpildītājam nav tiesības prasīt papildu samaksu, ja Līguma izpildes laikā tiek konstatēts, ka Izpildītājs nav iekļāvis visus nepieciešamos materiālus un/vai izmaksas, saskaņā ar Pasūtītāja noteiktajām prasībām, kļūdījies Pakalpojumu cenās, nav piedāvājis cenu par visu Pakalpojumu apjomu, kas nepieciešami Pakalpojumu pilnīgai izpildei atbilstoši Līgumam un tā pielikumiem.
2.7. Izpildītāja piedāvājumā norādītā Pakalpojumu cenas nav palielināmas visā Līguma izpildes laikā. 
2.8. Ja rodas neparedzēti vai papildus Pakalpojumi, kuri nav norādīti Tehniskajā specifikācijā, bet nepieciešami kvalitatīva Pakalpojuma izpildei Līguma ietvaros, tad Puses papildus vienojas par neparedzētu vai papildus Pakalpojumu un tā izpildes apjomu, termiņiem un samaksu Līgumā noteiktajā kārtībā. Pasūtītājs neapmaksā tādus neparedzētus vai papildus Pakalpojumus, par ko Puses nav vienojušās rakstiski.

3. Pušu saistības un atbildība
3.1. Pasūtītājs:
3.1.1. nodrošina Pakalpojuma izpildei nepieciešamo informāciju saskaņā ar Līguma nosacījumiem;
3.1.2. pieņem Līguma un normatīvo aktu prasībām atbilstoši kvalitatīvi izpildītu Pakalpojumu un veic tā apmaksu saskaņā ar Līguma noteikumiem;
3.1.3. pieprasīt jebkura Izpildītāja darbinieka nomaiņu ar citu, ja Pasūtītājam ir pamatoti iebildumi par minētā darbinieka darba izpildes kvalitāti;
3.1.4. Pasūtītājam ir pienākums nekavējoties rakstiskā veidā brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde.

3.2. Izpildītājs:
3.2.1. Pakalpojumu veic ar saviem resursiem un nodrošina Pakalpojuma izpildes kvalitāti, lai Pakalpojumu veiktu kvalificēts personāls ar atbilstošu materiālo nodrošinājumu, ievērojot attiecināmo normatīvo aktu prasības un Līguma nosacījumus;
3.2.2. nekavējoties rakstiskā veidā informē Pasūtītāju par visiem apstākļiem, kas ietekmē vai var ietekmēt Pakalpojuma izpildi vai tā kvalitāti, vienlaicīgi iesniedzot savus priekšlikumus situācijas risinājumam. Pasūtītājs ir tiesīgs vienpersoniski izlemt par risinājumu šajā Līguma apakšpunktā paredzētajās situācijās; 
3.2.3. pēc Pasūtītāja pieprasījuma sniedz pilnu informāciju par Pakalpojuma izpildes gaitu un informāciju, kas saistīta ar Līguma izpildi;
3.2.4. nodrošina, ka tā darbinieki Pakalpojuma izpildē ievēro un pilda darba kārtības noteikumus un citus noteikumus, kas saistīti ar Pakalpojuma izpildi, kā arī instruē savus darbiniekus par noteikumu papildinājumiem un grozījumiem;
3.2.5. veic Pakalpojuma izpildes kontroli un pārbaudi objektos, lai nodrošinātu, ka Pakalpojums tiek sniegts kvalitatīvi; 
3.2.6. patstāvīgi organizē nolīgtā apakšuzņēmēja darbu un uzņemas pilnu atbildību par apakšuzņēmēju veikto Pakalpojuma daļu un tā darba kvalitāti, kā arī par apakšuzņēmēja radītajiem zaudējumiem. Apakšuzņēmēja piesaistīšana un/vai jebkāda līguma noslēgšana ar apakšuzņēmēju neatbrīvo Izpildītāju no saistībām vai atbildības Līguma izpildes sakarā. Izpildītājs ir pilnībā atbildīgs par to, lai apakšuzņēmējs ievērotu visas no Līguma izrietošās saistības un pienākumus gan pret Pasūtītāju, gan trešajām personām;
3.2.7. ir tiesīgs saņemt samaksu par kvalitatīvi un atbilstoši Līguma noteikumiem izpildīto  Pakalpojumu Līgumā noteiktajā apmērā, kārtībā un termiņā;
3.2.8. garantē un uzņemas atbildību par konfidenciālas informācijas neizpaušanu saskaņā ar Līguma 3.3.10. apakšpunkta noteikumiem arī no savu darbinieku puses, kas veic Līguma izpildi;
3.2.9. 5 (piecu) darbdienu laikā pēc Līguma abpusējas parakstīšanas iesniegt Pasūtītājam civiltiesiskās atbildības apdrošināšanas polisi, kas ir atbilstoša Līguma 5.6. apakšpunktā noteiktajam.

3.3. Pušu atbildība
3.3.1. [bookmark: _Hlk152850303]Puses normatīvajos aktos noteiktajā kārtībā savstarpēji ir atbildīgas par otrai Pusei, kā arī trešajām personām, nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā;
3.3.2. Izpildītājs ir atbildīgs par Līgumā un Pakalpojuma izpildei attiecināmajos normatīvajos aktos noteikto prasību ievērošanu un atbildīgs par katru nelaimes gadījumu, kas noticis ar Izpildītāja darbinieku Objektā Pakalpojumu izpildes laikā;
3.3.3. Ja Pasūtītājs neievēro Līguma noteiktos samaksas termiņus, Izpildītājs ir tiesīgs prasīt Pasūtītājam maksāt līgumsodu 0,5% (nulle komats pieci procenti) apmērā no termiņā nesamaksātās summas par katru kavējuma dienu, bet ne vairāk kā 10% no Līgumcenas;
3.3.4. Ja Izpildītājs neievēro Līgumā vai tā pielikumos noteikto Pakalpojuma izpildes biežumu vai termiņu, Pasūtītājs ir tiesīgs pieprasīt Izpildītājam līgumsodu 0,5% (nulle komats pieci procenti) no termiņā neizpildītā (nepabeigtā) Pakalpojuma mēneša maksas par katru kavējuma dienu, bet ne vairāk kā 10% no Līgumcenas;
3.3.5. [bookmark: _Hlk212641231]Ja Izpildītājs neievēro Līgumā vai tā pielikumos noteiktos Pakalpojuma izpildes nosacījumus (Tehnisko specifikāciju, normatīvo aktu prasības), par ko ir sagatavots neatbilstību akts, Pasūtītājs ir tiesīgs pieprasīt Izpildītājam līgumsodu 100 euro (viens simts euro) par katru konstatēto gadījumu objektā;
3.3.6. Puses Līgumā noteikto līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja. Pasūtītājam ir tiesības ieskaita kārtībā samazināt maksājamo naudas summu par pieņemto Pakalpojumu tādā apmērā, kāds ir Līgumā noteiktajā kārtībā aprēķinātais līgumsods Izpildītājam;
3.3.7. Gadījumā, ja Līgumā noteikto termiņu neievērošanas vai nekvalitatīvi veikta Pakalpojuma rezultātā Pasūtītājam vai objektu īpašniekiem (dzīvokļu īpašnieku kopībai) ir radīti zaudējumi, tajā skaitā, ja Izpildītāja prettiesiskās darbības vai bezdarbības rezultātā Pasūtītājam vai objektu īpašniekiem (dzīvokļu īpašnieku kopībai)  uzlikts administratīvais sods, Izpildītājs šos zaudējumus un/vai uzlikto administratīvo sodu sedz pilnā apmērā;
3.3.8. Pusēm vienojoties līgumsoda apmērs var tikt samazināts, ievērojot samērīguma principu, kā arī Pušu Līguma saistības neizpildes vai nepienācīgas izpildes sekas, iemeslus un apstākļus;
3.3.9. Līgumsoda samaksa neatbrīvo Puses no saistību izpildes;
3.3.10. Puses apņemas neizpaust informāciju, kas viņām kļuvusi zināma izpildot šo Līgumu attiecībā uz Pasūtītāja un/vai Izpildītāja darbību, klientiem, komercnoslēpumiem. Šī noteikuma neievērošanas gadījumā vainīgā puse apņemas atlīdzināt otrai pusei visus zaudējumus, kas radušies informācijas izpaušanas rezultātā;
3.3.11. gadījumā, ja Izpildītāja un/vai piesaistīto apakšuzņēmēju vainas dēļ tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai, tad Izpildītājs uzņemas visu un jebkādu atbildību par nodarījumu un tā radītajām un iespējamajām sekām. 

4. Pakalpojuma pieņemšanas-nodošanas kārtība
4.1. Izpildītājam par iepriekšējā mēnesī faktiski paveiktajiem Pakalpojumiem līdz nākamā mēneša 10.datumam iesniedz Pakalpojuma pieņemšanas-nodošanas aktu. 
4.2. Pakalpojuma pieņemšanas-nodošanas aktā jānorāda Pakalpojuma izpildes Objektu adreses un katra Objekta Pakalpojuma maksa attiecīgajā mēnesī.
4.3. Pasūtītāja kontaktpersona Pakalpojuma pieņemšanas-nodošanas aktus 5 (piecu) darba dienu laikā pārbauda un apliecina ar savu personisko parakstu. 
4.4. Ja Pasūtītājs 5 (piecu) darba dienu laikā no Pakalpojuma pieņemšanas-nodošanas akta saņemšanas izvirza pamatotas pretenzijas par Pakalpojuma kvalitāti, tad Pasūtītājs ir tiesīgs to neparakstīt un Izpildītājam nekavējoties ir jānovērš pieļautās kļūdas un neprecizitātes, un jāņem vērā Pasūtītāja aizrādījumi turpmākā Pakalpojuma veikšanas organizācijā.
4.5. Pakalpojuma izpildi apstiprina abpusēji parakstīts Pakalpojuma pieņemšanas-nodošanas akts, kas ir pamats Izpildītāja rēķina iesniegšanai par izpildīto Pakalpojumu.
4.6. Pasūtītājs nepieņem tos Pakalpojuma apjomus, kas nav pieteikti Līgumā vai tā pielikumos noteiktajā kārtībā vai izpildītais Pakalpojums neatbilst Līguma, Tehniskās specifikācijas vai normatīvo aktu prasībām.
4.7. Ja Izpildītājs izvairās no Pakalpojuma trūkumu/ kļūdas novēršanas, Pasūtītājam ir tiesības pašam tos novērst, piesaistot kvalificētu speciālistu, un pieprasot no Izpildītāja segt visus ar to saistītos izdevumus, kuri tiek atrēķināti no Izpildītājam maksājamās summas.

5. Pakalpojuma izpildes kvalitātes un garantijas saistības
5.1. Izpildītājs garantē, ka Pakalpojums tiks nodrošināts profesionāli, prasmīgi un atbilstoši Līguma nosacījumiem. Neatbilstības gadījumā Izpildītājam nekavējoties vai, vienojoties ar Pasūtītāju, objektīvi pamatotā termiņā jānovērš neatbilstības par saviem līdzekļiem un nepieprasot no Pasūtītāja nekādu papildus atlīdzību, lai Pakalpojums atbilstu Līguma noteikumiem. 
5.2. Izpildītājs, parakstot Līgumu, garantē, ka tam ir derīgas visas nepieciešamās speciālās atļaujas, licences vai sertifikāti Pakalpojumu sniegšanai.
5.3. Apliecinot Līguma 5.1. un 5.2. punktā noteiktās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus Pakalpojumu izpildes trūkumus vai neatbilstības, ja sniegtā informācija izrādās nepatiesa vai uzņemtās saistības tiek izpildītas nepienācīgi vai netiek izpildītas vispār.
5.4. Ja Pasūtītājam rodas motivētas pretenzijas par Pakalpojuma izpildes gaitu vai kvalitāti, tajā skaitā – objekta īpašnieku saņemtas sūdzības, tad ņemot vērā konkrēto gadījumu:
5.4.1. ja nepieciešama nekavējoša rīcība, Pasūtītājs informē Izpildītāju telefoniski uz tālruni _____________, kā arī pēc iespējas nosūta informāciju elektroniski uz e-pastu: ________. Šādā gadījumā Izpildītājs nodrošina Pakalpojuma neatbilstību novēršanu nekavējoties, bet ne vēlāk kā 1 (vienas) dienas laikā no attiecīgā paziņojuma saņemšanas brīža;
5.4.2. ja nav nepieciešama nekavējoša rīcība, Pasūtītājs sastāda aktu, norādot nepieciešamos uzlabojumus un izpildes termiņus, un nosūta informāciju elektroniski uz e-pastu: ________. Šādā gadījumā Izpildītājs novērš konstatētos trūkumus aktā norādītajā termiņā.
5.5. Ja Izpildītājs izvairās no Pakalpojuma neatbilstību novēršanas, Pasūtītājam ir tiesības pašam to novērst, piesaistot kvalificētu speciālistu, un pieprasot no Izpildītāja segt visus ar to saistītos izdevumus, kuri tiek atrēķināti no Izpildītājam maksājamās summas. 
5.6. Izpildītājs apņemas visa Līguma darbības laikā uzturēt spēkā normatīvo aktu prasībām atbilstošu savas civiltiesiskās atbildības apdrošināšanu attiecībā uz Līguma izpildi, iesniedzot Pasūtītājam apdrošināšanas polises kopiju (uzrādot oriģinālu). Ja uz Līguma noslēgšanas dienu Izpildītājam ir spēkā esoša civiltiesiskās atbildības apdrošināšanas polise un tās termiņš ir īsāks par līguma termiņu, tad Izpildītājs ne vēlāk kā 5 (piecas) darbdienas pirms apdrošināšanas polises derīguma termiņa beigām iesniedz Pasūtītājam jaunu apdrošināšanas polises kopiju (uzrādot oriģinālu)
5.7. Pakalpojuma izpildes un administrēšanas procesa ietvaros Puses var organizēt apspriedes par līguma izpildi un sadarbību. Šādās apspriedēs piedalās Pušu pārstāvji un apspriedes gaita tiek protokolēta, par ko katrai Pusei tiek nosūtīts protokols. Apspriedes gaitā norunātais un apspriedes protokolā fiksētais ir saistošs Pusēm Līguma izpildes laikā. 

6. Līguma darbības termiņš, grozījumi un izbeigšana
6.1. Līguma darbības termiņš ir 36 (trīsdesmit seši) mēneši vai līdz laikam, kad izpildītā Pakalpojuma summa sasniedz Līguma 2.1.apakšpunktā noteikto Līgumcenu.
6.2. Līgums stājas spēkā ar tā abpusēju parakstīšanas dienu (elektroniski parakstīts Līgums stājas spēkā pēc pēdējā pievienotā droša elektroniskā paraksta un tā laika zīmoga datuma) un ir spēkā līdz Pušu saistību pilnīgai izpildei.
6.3. [bookmark: _Hlk63349000]Gadījumā, ja 36 (trīsdesmit sešus) mēnešu laikā nav apgūta Līguma 2.1.apakšpunktā noteiktā Līguma summa, Puses, nepārsniedzot Līguma summu, var izskatīt iespēju pagarināt Līguma darbības termiņu līdz 12 (divpadsmit) mēnešiem.
6.4. Līguma grozījumi ir pieļaujami, ja tie nemaina Līguma sākotnējo vispārējo raksturu un mērķi.
6.5. Līguma grozījumus noformē ar rakstveida vienošanos, kas pēc abu Pušu parakstīšanas kļūst par Līguma neatņemamu sastāvdaļu. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
6.6. Līguma izpildes termiņus ar Pušu rakstisku vienošanos var grozīt šādos gadījumos: 
6.6.1. Ja tas ir paredzēts Līgumā;
6.6.2. ja iestājas nepārvaramas varas apstākļi;
6.6.3. ja Pakalpojuma vai tā daļas veikšana nav iespējama no Izpildītāja neatkarīgu iemeslu dēļ;
6.6.4. ja Pakalpojuma veikšanas laikā ir radušies neparedzēti apstākļi, kuri ietekmē Pakalpojuma izpildi Līgumā noteiktā saistību izpildes termiņa ietvaros. 
6.7. Pasūtītājam ir tiesības vienpusēji izbeigt Līguma darbību bez Pušu rakstiskas vienošanās, rakstveidā (uz Līgumā norādīto kontaktpersonas e-pastu) brīdinot Izpildītāju vismaz 5 (piecas) darbdienas iepriekš, gadījumā, ja:
6.7.1. Izpildītājs vismaz 2 (divas) reizes nav sniedzis Pakalpojumus atbilstoši termiņam un/vai  Tehniskajai specifikācijai vai veicis to nekvalitatīvi, par ko Izpildītājam ir nosūtītas vismaz 2 (divas) rakstiskas pretenzijas;
6.7.2. Izpildītājs nepilda Līgumā noteiktās saistības vai tās netiek pildītas kvalitātē atbilstoši Līguma prasībām un Izpildītājs konstatētās neatbilstības nenovērš pēc Pasūtītāja pieprasījuma;
6.7.3. Pasūtītājam zudusi faktiska nepieciešamība pēc Pakalpojuma; 
6.7.4. Izpildītāja saimnieciskā darbība ir apturēta, pasludināta tā maksātnespēja vai īstenots tiesiskās aizsardzības process.
6.8. Izpildītajam ir tiesības vienpusēji izbeigt Līguma darbību bez Pušu rakstiskas vienošanās, rakstveidā brīdinot Izpildītāju vismaz 5 (piecas) darba dienas iepriekš, gadījumā, ja:
6.8.1. Pasūtītājs vismaz 2 (divas) reizes nav ievērojis Līguma noteikto Pakalpojuma apmaksas termiņu un maksājuma nokavējums ir vairāk par 30 (trīsdesmit) dienām, par ko Izpildītājs ir iesniedzis Pasūtītājam vismaz 2 (divas) pretenzijas;
6.8.2. Pasūtītāja saimnieciskā darbība ir apturēta, pasludināta tā maksātnespēja vai īstenots tiesiskās aizsardzības process;
6.8.3. Pasūtītājs apzināti sniedzis Izpildītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības.
6.9. Pusēm ir tiesības vienpusēji izbeigt Līguma darbību, ja Līgumu nav iespējams izpildīt tādēļ, ka Līguma izpildes laikā kādai no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.10. Pusēm ir tiesības izbeigt Līgumu citos pamatotos gadījumos, par to rakstiski informējot otru Pusi vismaz 3 (trīs) mēnešus pirms vēlamā izbeigšanas termiņa, par ko Puses noslēdz rakstiskā veidā savstarpēju vienošanos un vienojas par savstarpējo norēķinu kārtību.
6.11. Līguma termiņam beidzoties vai Līguma pirmstermiņa izbeigšanas gadījumā, Puses papildus saskaņotajā laikā pēc Līguma darbības termiņa beigām vai pēc Līguma izbeigšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības, saistībā ar Līgumattiecību izbeigšanos.

7. [bookmark: _Hlk152061401]Izpildītāja personāls un apakšuzņēmēji
7.1. Apakšuzņēmēju saraksts:
7.1.1. pēc Līguma noslēgšanas un ne vēlāk kā uzsākot Līguma izpildi, Izpildītājs iesniedz Pasūtītājam Pakalpojuma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus;
7.1.2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma izpildē. Apakšuzņēmēja, kura veicamās Pakalpojuma daļas vērtība ir mazāka par 10 000 euro (desmit tūkstošiem euro), nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 7 (septiņas) dienas iepriekš rakstiski ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Pakalpojuma daļu un norādot izpildāmā Pakalpojuma apjomu no Līguma vērtības naudas izteiksmē.
7.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos, un ja piedāvātais personāls vai apakšuzņēmējs atbilst Iepirkuma dokumentos izvirzītajām prasībām un tam ir vismaz tāda paša kvalifikācija un pieredze kā personālam vai apakšuzņēmējam, kas tika vērtēts, izvēloties piedāvājumu atbilstoši Iepirkuma dokumentos noteiktajām prasībām un kritērijam. Pasūtītājs var prasīt personāla un apakšuzņēmēja viedokli par nomaiņas iemesliem.
7.3. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Pakalpojumu daļas vērtība ir vismaz EUR 10 000 (desmit tūkstoši euro), vai apakšuzņēmēja, kura veicamās Pakalpojuma daļas vērtība piedāvājumā norādīta mazāka un plānots palielināt vismaz līdz EUR 10 000 (desmit tūkstoši euro) Līguma izpildes laikā, vai jauna apakšuzņēmēja iesaistīšanu, kura veicamās Pakalpojumu daļas vērtība ir vismaz EUR 10 000 (desmit tūkstoši euro), tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Pakalpojuma daļu – nosaukumus un vērtība naudas izteiksmē, un jāsaņem rakstveida piekrišana.
7.4. Pasūtītājs nepiekrīt piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
7.4.1. Izpildītāja piedāvātais personāls vai apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmēju;
7.4.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
7.4.3. piedāvātais apakšuzņēmējs, kura veicamās Pakalpojumu daļas vērtība ir EUR 10 000 (desmit tūkstoši euro) vai lielāka, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
7.4.4. apakšuzņēmēja maiņas rezultātā tiktu izdarīti tādi grozījumi piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62.panta piekto daļu.
7.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
8.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. 
8.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.
8.4. Ja Puse Līguma 8.2. apakšpunktā minētā termiņa ietvaros nepaziņo par nepārvaramas varas apstākļu pastāvēšanu, tai zūd pamats prasīt Līguma saistību izbeigšanu vai Līguma saistību izpildes termiņa pagarināšanu. 

9. Citi noteikumi
9.1. Pušu atbildīgās kontaktpersonas par Līguma izpildi, tajā skaitā, Pakalpojuma izpildes uzraudzību un pieņemšanas-nodošanas akta parakstīšanu:
9.1.1. Pasūtītāja kontaktpersona – __________________, e-pasts: ______________________.
9.1.2. Izpildītāja kontaktpersona – vārds, uzvārds, tālrunis ________, e-pasts: ____________.  
9.2. Visi dokumenti, kas nosūtīti elektroniski, uzskatāmi par paziņotiem nākamajā darbdienā pēc to nosūtīšanas. Paziņojumi, kas netiek īstenoti rakstveidā, tiek uzskatīti par spēkā neesošiem. Jebkura rakstiska paziņojuma saņemšana tiek rēķināta šādā kārtībā – ierakstīts sūtījums 7 dienas no nodošanas pastā, elektroniski sūtīts dokuments otrajā dienā no nosūtīšanas.
9.3. Līgums ir saistošs Pusēm, to pilnvarotajām personām, kā arī tiesību un saistību pārņēmējiem. Izpildītāja aizstāšana ar citu piegādātāju ir pieļaujama, ja Izpildītāju (iepirkumā izraudzīto pretendentu) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas iemesli, kas tika pārbaudīti Iepirkumā. Lēmumu par līgumisko attiecību turpināšanu vai izbeigšanu ar Izpildītāja tiesību un saistību pārņēmējiem pieņem Pasūtītājs, izvērtējot to atbilstību Iepirkuma prasībām, Izpildītāja piedāvājumam, kas ir saistošs Izpildītāja tiesību un saistību pārņēmējiem.
9.4. Puses vienojas, ka Līgumā paredzētās informācijas apmaiņa notiek starp Līguma 9.1. apakšpunktā norādītajām Pušu kontaktpersonām, izmantojot Līgumā norādītos saziņas līdzekļus. 
9.5. Ja kāds no Līguma noteikumiem zaudē juridisko spēku, tas neietekmē pārējos noteikumus.
9.6. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā. 
9.7. Visi Līguma pielikumi un vienošanās, kas sagatavoti atbilstoši Līguma nosacījumiem ir Līguma neatņemamas sastāvdaļas. 
9.8. Līgums noslēgts divos vienāda satura un tiesiskā spēka eksemplāros, pa vienam Līguma eksemplāram katrai Pusei, ja Līgums parakstīts elektroniski ar drošu elektronisko parakstu, kas satur laika zīmogu, katra Puse Līgumu glabā savā lietvedībā elektroniskā dokumenta formā.
10. Pušu rekvizīti un paraksti
	Pasūtītājs:
	Izpildītājs:

	SIA “Jelgavas nekustamā īpašuma pārvalde”
reģistrācijas Nr.43603011548
Pulkveža Brieža iela 26, Jelgava 
e-pasta adrese: 
Bankas rekvizīti: _____________
Konts: _____________________
	Sabiedrība ar ierobežotu atbildību “__________”
reģistrācijas Nr. ___________
e-pasta adrese: 
Banka
Konta Nr.

	Valdes loceklis Jānis Audzēvičs
	valdes loceklis 



LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGU

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.


          Šis dokuments ir parakstīts ar drošu elektronisko parakstu un satur laika zīmogu

